Johann Scheubel

Johann Scheubel (ok Johannes Scheubelius; * 18. August 1494 in Kirchheim unter Teck; † 20. Februar 1570 in Tübingen) weer en Tübinger Mathematiker. Scheubel gellt as Wegbereiter vun de Algebra in Europa. Up hüm gaht bedüüdend Neeerungen to de Lösung vun  quadratisch Glieken torüch.

He hett all tosommen söss Böker to de Arithmetik un Algebra as ok tallriek Handschriften to  mathematisch un astronomisch Themen schreven. Siet 1535 an de Universität Tübingen, wurr he dor 1540 Magister un 1550 Perfesser. Todem hett he 1559 de öldste Landkoort vun dat Hartogdom Württemberg entworfen. De Holtsnittrundkoort in‘ Maatstaff vun etwa 1:600.000 nennt 122 Öört. De in sien Nahlass befindlich Booksammlung is hüüd Deel vun den Oldbestand vun de Universitätsbibliothek Tübingen.     

 Literatur 

 Ulrich Reich: Scheubel(ius), Johannas. In: Neue Deutsche Biographie (NDB), Band 22, Duncker & Humblot, Berlin 2005, S. 709 f.

Weblenken
 DNB-Katalog

Kategorie:Mann
Kategorie:Düütschland
Kategorie:Mathematiker
Kategorie:Boren in dat 15. Johrhunnert
Kategorie:Storven in dat 16. Johrhunnert